stanford-oval/wikipedia huggingface dataset:
Milo Ventimiglia
Elämä ja ura

Ventimiglian sukujuuret ovat hänen isänsä puolelta sisilialaiset ja äitinsä puolelta englantilais-skotlantilaiset. Anaheimissa Kaliforniassa kasvanut Ventimiglia päätti jo kahdeksanvuotiaana haluavansa voittaa Oscarin. 18-vuotiaana hän liittyi teatteriin. Hän opiskeli Kalifornian yliopistossa pääaineenaan teatteri.
Ventimiglian ensimmäinen palkallinen näyttelijänrooli oli sarjassa Bel-Airin prinssi, jonka jälkeen hän on esiintynyt useissa eri elokuvissa ja TV-sarjoissa. Hänen tunnetuimmat roolinsa televisiossa ovat olleet sarjoissa Gilmoren tytöt, Heroes ja This Is Us. Elokuvissa hän on esiintynyt muun muassa Rocky Balboan pojan roolissa.
Ventimiglialla oli myös rooli Fergien musiikkivideossa ”Big Girls Don’t Cry”.[lähde? ]
Yksityiselämä

Ventimiglia on kolmilapsisen perheen kuopus ja hyvin urheilullinen. Hän pitää lumilautailusta, lainelautailusta ja skeittauksesta. Hänen lempiharrastuksensa on vanhojen autojen korjaaminen. [lähde? ]
Vuosina 2003–2006 Ventimiglia seurusteli Alexis Bledelin kanssa, joka näytteli Gilmoren tytöissä Ventimiglian roolihahmon Jessin tyttöystävää Rorya. Hän on seurustellut myös Heroes-sarjan vastanäyttelijänsä Hayden Panettieren kanssa. He kuitenkin erosivat vuonna 2009.
Osittainen filmografia

Bel-Airin prinssi (1995)
Must Be the Music (1996)
Sabrina, teininoita (1996)
Rewind (1997)
Boys Life 2 (1997)
Brooklyn South (1998)
Kelly Kelly (1998)
One World (1998)
Sinussa on se jokin (1999)
Speedway Junky (1999)
Luvattu maa (1999)
Opposite Sex - Pojat tyttökoulussa (2000)
CSI (2000)
Gilmoren tytöt (2001–2006)
Nice Guys Finish Last (2001)
111 Gramercy Park (2003)
Winter Break (2003)
Käytäväpeliä (2003)
Kova laki: Erikoisyksikkö (2003)
American Dreams (2004–2005)
Cursed (2005)
Dirty Deeds (2005)
Stay Alive (2006)
The Bedford Diaries (2006)
Heroes (2006–2010)
Rocky Balboa (2006)
Pathology (2008)
The Divide (2011)
Grace of Monaco (2014)
Creed II (2018)
Aiheesta muualla

Kuvia tai muita tiedostoja aiheesta Milo Ventimiglia Wikimedia Commonsissa
Milo Ventimiglia Internet Movie Databasessa. (englanniksi)
Melonta Pan-Amerikan kisoissa 2019

Melonnassa kilpailtiin Pan-Amerikan kisoissa 2019 27. heinäkuuta – 4. elokuuta 2019. Koskimelontakilpailut käytiin Cañete-joessa ja ratamelonnat Albufera Medio Mundossa. Koskimelonnassa oli kolme kilpailumuotoa kummallekin sukupuolelle. Ratamelonnassa kilpailutapahtumia oli kuusi kummallekin sukupuolelle. Menestynein maa oli Brasilia, joka voitti viisi kultaa, joista neljä tuli koskimelonnassa. Eniten mitaleja voitti Kanada, joka saavutti 13 mitalia, joista kolme oli kultaisia.
Mitaliyhteenveto > Koskimelonta

| Laji | Kultaa | Hopeaa | Pronssia |  |  |  |
| --- | --- | --- | --- | --- | --- | --- |
| Miehet, C-1   tiedot |  Zachary Lokken |  Sebastian Rossi |  Felipe Borges |  |  |  |
| Miehet, K-1   tiedot |  Pedro Gonçalves |  Lucas Rossi |  Keenan Simpson |  |  |  |
| Miehet, K-1, extreme   tiedot |  Pedro Gonçalves |  Joshua Joseph |  Keenan Simpson |  |  |  |

| Naiset, C-1   tiedot |  Ana Sátila |  Lois Betteridge |  Michaela Corcoran |  |  |  |
| Naiset, K-1   tiedot |  Evy Leibfarth |  Nadia Riquelme |  Sofia Reinoso |  |  |  |
| Naiset, K-1, extreme   tiedot |  Ana Sátila |  Evy Leibfarth |  Sofia Reinoso |  |  |  |
Mitaliyhteenveto > Ratamelonta

| Laji | Kultaa | Hopeaa | Pronssia |  |  |  |
| --- | --- | --- | --- | --- | --- | --- |
| Miehet, C-1 1 200 m   tiedot |  Isaquias Queiroz |  Fernando Jorge |  Drew Hodges |  |  |  |
| Miehet, C-2 1 000 m   tiedot |  Kuuba   Serguey Torres   Fernando Jorge |  Kanada   Craig Spence   Drew Hodges |  Meksiko   Guillermo Quirino   Rigoberto Camilo |  |  |  |
| Miehet, K-1 200 m   tiedot |  Dominik Crête |  César de Cesare |  Rubén Rézola |  |  |  |
| Miehet, K-1 1 000 m   tiedot |  Agustin Vernice |  Marshall Hughes |  Vagner Souta |  |  |  |
| Miehet, K-2 1 000 m   tiedot |  Argentiina   Manuel Lascano Agustin Vernice |  Kanada   Jacob Steele Jarret Kenke |  Meksiko   Oabaldo Fuentes Mauricio Figueroa |  |  |  |
| Miehet, K-4 500 m   tiedot |  Argentiina  Manuel Lascano Juan Caceres Ezequiel Di Giacomo Gonzalo Carreras |  Kuuba   Reinier Carrera Renier Mora  Robert Benítez Fidel Vargas |  Meksiko   Javier Lopez Juan Rodriguez Mauricio Figueroa Osbaldo Fuentes |  |  |  |

| Naiset, C-1 200 m   tiedot |  Nevin Harisson |  María Mailliard |  Mayvihanet Borges |  |  |  |
| Naiset, C-2 500 m   tiedot |  Kuuba   Mayvihanet Borges Katherin Nuevo |  Chile   >Karen Roco María Mailliard |  Kanada   Anne Lavoie-Parent Rowan Hardy-Kavanagh |  |  |  |
| Naiset, K-1 200 m   tiedot |  Sabrina Ameghino |  Andréanne Langlois |  Beatriz Briones |  |  |  |
| Naiset, K-1 500 m   tiedot |  Beatriz Briones |  Andréanne Langlois |  Ana Paula Vergutz |  |  |  |
| Naiset, K-2 500 m   tiedot |  Kanada   Andréanne Langlois Alanna Bray-Lougheed |  Argentiina   Maria Garro Brenda Rojas |  Meksiko   Beatriz Briones Karina Alanis |  |  |  |
| Naiset, K-4 500 m   tiedot |  Kanada   Andréanne Langlois Alexa Irvin Alanna Bray-Lougheed Anna Negulic |  Meksiko   Beatriz Briones Karina Alanis Brenda Gutierrez Maricela Montemayor |  Argentiina   Maria Garro Micaela Maslein Brenda Rojas Sabrina Ameghino |  |  |  |
Mitalitaulukko

| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1. |  Brasilia | 5 | 0 | 3 | 8 |
| 2. |  Argentiina | 4 | 4 | 2 | 10 |
| 3. |  Kanada | 3 | 6 | 4 | 13 |
| 4. |  Yhdysvallat | 3 | 2 | 1 | 6 |
| 5. |  Kuuba | 2 | 2 | 1 | 5 |
| 6. |  Meksiko | 1 | 1 | 7 | 9 |
| 7. |  Chile | 0 | 2 | 0 | 2 |
| 8. |  Ecuador | 0 | 1 | 0 | 1 |
| Yhteensä | Yhteensä | 18 | 18 | 18 | 52 |
Smallville (kaupunki)

Smallville on Teräsmiehen kuvitteellinen kotikaupunki. Nimi on esiintynyt Teräsmiehestä kertovista sarjakuvalehdissä vuodesta 1945 alkaen.
Televisiosarja Smallville sijoittuu myös samaiseen kaupunkiin.
Soissons

| Soissons |
| --- | --- |
 Soissons'n katedraali
 vaakuna
 Soissons
 Koordinaatit: 49°22.9′N, 3°19.4′E 
Valtio:  Ranska
Hallintoalue:  Picardie
Departementti:  Aisne
Arrondissementti:  Soissons
Pinta-ala:  
 – Kokonaispinta-ala:  12,3 km²
Väkiluku (2017):  28 530
 – Väestötiheys:  2 315,7 as./km²
 
 www.ville-soissons.fr 
Infobox OKVirheellinen NIMI-arvo: 
Soissons on Aisnejoen varrella Aisnen departementissa Ranskassa sijaitseva kaupunki. Vuonna 2017 siellä asui noin 28 500 asukasta. Kaupungin lähellä on sen pitkän historian aikana käyty useita huomattavia taisteluita.
Soissons mainitaan roomalaisissa lähteissä ensimmäisen kerran kelttiläisellä nimellään Noviodunum, ”uusi mäkilinna”. Caesarin aikaan se oli svessionien asutuskeskus. Kaupunki oli 400-luvulla lyhytikäisen Soissons'n kuningaskunnan pääkaupunki.[lähde? ] Frankkien kuningas Klodvig valloitti sen vuonna 486 Soissonsin taistelussa. Soissons kuului sittemmin frankkien hallitsemaan Neustriaan.
Napoleonin sotien aikana Preussin joukot ryöstivät Soissonsin kahdesti. Ranskan–Preussin sodassa vuonna 1870 kaupunkia piiritettiin, kunnes se antautui.[lähde? ]
Nykyisin Soissons on tunnettu metalli-, kone-, lasi- ja kumiteollisuudestaan[lähde? ] sekä 1100–1200-luvulla rakennetusta katedraalistaan.
Strelkan metroasema

| Strelka> Стрелка |
| --- | --- |

 Nižni Novgorodin metro 
Perustiedot
Metrolinjat:  Sormovskaja linja
Sijainti:  56.334976°N, 43.949294°E
Paikkakunta:  Nižni Novgorod, Venäjä
Avattu:  12. kesäkuuta 2018
Rakenne
Tyyppi:  tunneliasema
Strelka (ven. Стрелка) on yksi Nižni Novgorodin metron asemista. Se avattiin 12. kesäkuuta 2018.
Strelasund

Strelasundin sijaintia havainnollistava kartta
Strelasund on Itämereen kuuluva salmi, joka erottaa Rügenin saaren muusta Saksasta. Salmi kulkee luoteesta kaakkoon ja rajoittuu pohjoispäässä Kubitzerin lahteen ja eteläpäässä Greifswaldin lahteen. Salmi on pituudeltaan noin 25 kilometriä ja leveimmillään kolme kilometriä. Salmessa ei ole saaria lukuun ottamatta Dänholmia, jonka kautta myös salmen ylittävä silta Rügendamm kulkee.
Stralsundin kaupunki on suurin salmen varrella sijaitseva asututuskeskus, ja siellä asui vuonna 2008 yhteensä 57 866 asukasta.
Wikimedia Commonsissa on kuvia tai muita tiedostoja aiheesta .
Mikaela Ingberg

| Mikaela Ingberg |
| --- | --- |
 Mikaela Ingberg ja hänen pitkäaikainen valmentajansa Tapio Korjus.
Henkilötiedot
Syntynyt: 29. heinäkuuta 1974 (ikä 50) Vaasa
Kansalaisuus:   Suomi
Yleisurheilija
Laji:  keihäänheitto
Seura:  Vasa Idrottssällskap
Valmentaja:  Tapio Korjus
Ennätykset:  keihäs: 64,03 m (2000) 67,32 m (1997, vanha malli)
| Mitalit> Maa:   Suomi.Naisten yleisurheilu.MM-kilpailut  | Mitalit> Maa:   Suomi.Naisten yleisurheilu.MM-kilpailut  | Mitalit> Maa:   Suomi.Naisten yleisurheilu.MM-kilpailut  | Maa:   Suomi> Naisten yleisurheilu. |
| --- | --- | --- | --- |
|  Pronssia | Göteborg 1995 | keihäs |  |
| EM-kilpailut  | EM-kilpailut  | EM-kilpailut  |  |
|  Pronssia | Budapest 1998 | keihäs |  |
|  Pronssia | München 2002 | keihäs |  |
Mikaela Johanna Emilia Ingberg (s. 29. heinäkuuta 1974 Vaasa) on suomalainen keihäänheittäjä, joka edusti urallaan Vasa Idrottssällskapia. Ennätyksekseen Ingberg heitti vanhalla keihäsmallilla 67,32 metriä (vuonna 1997) ja uudella, vuonna 1999 käyttöön otetulla keihäsmallilla 64,03 m (2000). Hän saavutti MM-pronssia ja kahdesti EM-pronssia. Ingbergin valmentajana toimi uran alussa Inger Nabb, juniorina Magnus Häggblom ja vuodesta 1994 lähtien keihäänheiton olympiavoittaja Tapio Korjus.
Ura aktiiviurheilu-uran jälkeen

Suomen Urheiluliitton puheenjohtaja Antti Pihlakoski kertoi 12. toukokuuta 2010 Ingbergin olevan mukana 2012 EM-kilpailujen järjestelyssä todennäköisesti joukkueista vastaavana johtajana. Urheilu-uransa jälkeen hän toimi 2013–2017 Suomen Olympiakomiteassa asiantuntijatehtävissä. Vuonna 2018 Ingberg aloitti Vaasanseudun urheiluakatemian toiminnanjohtajana.. Vuonna 2021 Ingberg aloitti työt Eezy Unitedissa, joka on erikoistunut urheilijoiden työllistämiseen. Hän tekee työn ohella maisteriopintoja (markkinointi) Åbo Akademissa.
Saavutukset

1993 Nuorten EM-kulta
1995 MM-pronssi, 8. kesäkuuta 1995, Göteborg
1998 EM-pronssi, 19. elokuuta 1998, Budapest
2002 EM-pronssi, 8. elokuuta 2002, München
1997 2. Euroopan Cup, 7. kesäkuuta 1997, Dublin
1998 3. Maailman Cup, 11. syyskuuta 1998, Johannesburg
2002 3. Maailman Cup, 20. syyskuuta 2002, Madrid
2002 2. GP-finaali, Pariisi
Vuoden yleisurheilija 2003 (MM-4.)
Seitsemän Suomen mestaruutta, viisi SM-hopeaa, yksi pronssi
Kahdeksan keihäskarnevaalien voittoa
15 kertaa aikuisten arvokilpailuissa (1994–2009), 11 kertaa loppukilpailussa
Kausien parhaat heitot

| --- | --- |
 Vanha malli 1987  33,70  1988  41,78  1989  43,92  1990  51,96  1991  52,30  1992  54,00  1993  58,26  1994  58,70  1995  65,16  1996  65,66  1997  67,32  1998  66,43 :  Uusi malli 1999  61,50  2000  64,03  2001  63,13  2002  63,50  2003  63,55  2004  62,53  2005  61,06  2006  60,16  2007  60,70  2008  61,59  2009  61,03
Aiheesta muualla

Ylen Elävä arkisto: MM-kilpailut Göteborgissa, Ingberg voittaa pronssia
Ylen Elävä arkisto: Mikke keihään EM-pronssille
Mikaela Ingberg työskentelee nykyään Eezy Unitedissa.
Streletskajan kulttuuri

Streletskajan kulttuuri  kehittyi Keski-Donilla Itä-Euroopassa noin 37 000-32 000 vuotta sitten ehkä keskipaleoliittisesta Moustierin kulttuurista. Se oli Aurignacin aikalainen ja Kostenki-Spinen edeltäjä. Tämä varhainen myöhäispaleoliittinen kulttuuri on tullut tunnetuksi kolmiomaisista keihäänkärjistä, jotka on työstetty hyvin litteiksi ja isketty kaksipuolisesti.
Tämä vaatii taitoa kivenkäsittelyssä. Streletskajan kulttuuri saattoi olla ensimmäinen kaksipuolisen, ohuen kivitekniikan käyttäjä Euroopassa ts. ennen Solutrén kulttuuria.
Streletskajan kulttuurin arvellaan jollain tavoin liittyvän Amerikan muinaiseen asuttamiseen. Kaksipuolisten litteiden keihäänkärkien valmistus on voinut levitä Itä-Aasiaan ja edelleen Amerikkaan.
Sungirin hautalöydöt ovat Streletskajan seuraajia, ja voidaan puhua Streletskajan-Sungirin kulttuurista.
Smallville (9. tuotantokausi)

| Smallville (9>  tuotantokausikausi) |
| --- | --- |
Maa:  Yhdysvallat
Esittäminen
Verkko:   The CW
Ensimmäinen esitys:  25. syyskuuta 2009
Viimeinen esitys:  14. toukokuuta 2010
Esitysten määrä:  22
Streng

Streng on muun muassa seuraavien suomalaisten henkilöiden sukunimi:
Adolf V. Streng (1852–1933), rehtori, latinan kieliopin ja sanakirjan laatija
Anders Otto Wilhelm Streng (1821–1893), Venäjän armeijan kenraaliluutnantti
Emil Streng (1838–1911), oikeusoppinut ja senaattori
Emmy Streng (1862–1913), runoilija
Håkan Streng (s. 1947), laulaja, säveltäjä ja sanoittaja
Irma Streng, Miss Suomi 1936
Jeremiah Streng (s. 2001), jalkapalloilija
Pekka Streng (1948–1975), muusikko ja lauluntekijä
Rudolf Streng (1873–1916), juristi, asianajaja ja Kuopion pormestari, Emil Strengin poika
Sofia Streng (1851–1938), koulunjohtaja, poliitikko ja Marttaliiton perustajajäsen
Walter O. Streng-Renkonen (1876–1949), kielitieteilijä ja professori
Väinö Streng (1882–1919), taidemaalari ja metsänhoitaja, Adolf V. Strengin poika.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Melonta

Melontaa kanootilla

Melojia Suomi Meloo -melontatapahtumassa vuonna 2004
Melonta on vesillä liikkumisen muoto, jossa liikutaan melan avullaselvennä kanootilla tai kajakilla. Avokanoottia melotaan tyypillisesti yksilapaisella melalla, kajakkia kaksilapaisella. Kajakkeja on yksiköitä ja kaksikoita sekä kilparadalla nelikoitakin. Avokanootteja on sooloja, kaksikoita ja suurempia aina usean hengen miehistökanootteihin asti. Melontaa harrastetaan vapaa-ajan liikuntamuotona, retkeilynä ja kilpaurheiluna.
Vapaa-ajan melonta

Retkimelonta on patikointiin tai vaellukseen verrattavissa oleva liikuntamuoto. Retkimelojat melovat yleensä meressä, koskissa, järvissä tai joissa. Retkimelontaa voi harrastaa sekä kajakilla että avokanootilla.
Suomessa on kolme retkimelonnan nauhareittiä: Retkimelojien Sinivalkonauha eli koko merenrannikko, Saaristonauha Kotkasta Kastelhomaan sekä sisävesien Vuoksennauhan kolme eri reittiä (säännöt retkimelojien sivuilla). Sinivalkonauhan on melonut yli 120 melojaa Suomessa. Ruotsin rannikolla on Blågula band ja Tanskan rannikolla Punavalkonauha. Nämä kumpikin kulkevat koko merirannikon.
Kuntomelonta on kuntoilumuoto, jossa melotaan sileillä vesillä yleensä erityisillä kuntokajakeilla.
Koskipuljaus tai koskimelonta on vapaa-ajan laji. Siinä on myös useita kilpalajeja. Koskimelontaa harrastetaan koskissa, jotka on luokiteltu koskiluokkiin I-VI helpoimmasta vaikeimpaan. Koskimelojan varusteisiin kuuluu aina kypärä.
Kanootit ja kajakit ovat eri olosuhteissa melko erilaisia. Tyypillisesti koskessa tarvitaan suunnanmuutoksia, jolloin kanootit ja kajakit ovat lyhyytensä ja pohjan kaarevuuden ansioista ketterämpiä kuin esimerkiksi meriretkeilyssä, jossa kuljetaan kapeilla ja suuntavakailla välineillä. Koskessa tarvitaan myös tukevia kajakkeja tai kanootteja ja näin ollen ovat yleensä levämpiä.
Kilpamelonta

Ratamelonta on kilpalaji, jossa melotaan melontaradalla kilpaa toisia kilpailijoita vastaan. Käytettävät kajakit ovat erittäin kapeita ja kiikkeriä. Melottavat matkat ovat olympialaisissa 200, 500 ja 1 000 metriä. Ratamelonnassa melotaan yksin, kahdestaan tai nelistään. Kajakkimelat ovat erityisesti ratamelontaan kehitettyjä ”kuppimeloja”.
Maratonmelonta on melonnan kestävyyslaji. Melonta tapahtuu luonnon vesissä, mutta ratamelontakaluston kaltaisella kalustolla.
Koskimelonta
Koskipujottelu on pujottelua pitkin koskeen merkittyä rataa. Laji on alppihiihtäjien keksimä ja koskipujottelussa onkin porttiesteitä slalompujottelun tapaan. Portteja on 18-25, joista osa lasketaan vastavirtaan. 250-400 metriä pitkä rata lasketaan kaksi kertaa.
Koskisyöksy (engl. White Water Racing) on koskessa määrätyn matkan melomista myötävirtaan mahdollisimman nopeasti. Lajissa kilpailijat lähetetään yksitellen ja vain aika ratkaisee. Koskisyöksyssä on kaksi muotoa, klassinen rata ja sprinttikilpailu. Klassisessa kilpailussa rata lasketaan yhden kerran. Sprinttikilpailussa 400-800 metriä pitkä rata lasketaan kahteen kertaan. Kansainvälisissä koskisyöksykilpailuissa kosket ovat vähintään III-koskiluokassa.
Boatercross on koskimelonnan kilpailumuoto, jossa koskeen merkattu rata melotaan neljän kilpailijan erissä. Nopeiten radan puhtaasti kiertänyt on voittaja. Boatercrossissa kontaktitselvennä kilpailijoiden välillä ovat yleisiä.
Kanoottipoolo on tyypillisesti uima-altaassa tai luonnon veteen merkityllä kentällä pelattava joukkuelaji. Tavoitteena on saada pallo vastapuolen maaliin.
Surfski-melonta on yleensä trooppisissa olosuhteissa tapahtuvaa avomerimelontaa. Surfskikajakki on ulkoisilta mitoiltaan hyvin paljon ratakilpakajakin kaltainen. Suurin ero on kuitenkin siinä, että surfskikajakissa ei istuta sisällä vaan päällä. Laji on suosittu erityisesti Havaijilla, Australiassa ja Etelä-Afrikassa. Lajin arvostetuin kilpailu on Havaijilla vuosittain melottava Molokai.
Freestylemelonnassa tehdään erilaisia vertikaali- ja horisontaalitason liikkeitä koskessa aalloissa ja stoppareissa.
Kanoottipurjehdus on purjehtimista kanootilla.
Melonnassa Suomella on ollut olympialaisissakin menestystä, esimerkkinä Helsingin olympialaisten kultamitalistit 1952, Sylvi Saimo, Thorvald Strömberg, Yrjö Hietanen ja Kurt Wires, sekä Barcelonan olympialaisissa 1992 kultaa voittanut Mikko Kolehmainen.
Melontaturvallisuus

Melontaturvallisuuden neuvottelukunnassa on jäseniä melontaa harrastavista järjestöistä ja melontaturvallisuuteen liittyvistä viranomaistahoista. Neuvottelukunta kokoontuu vähintään kerran vuodessa ja muutoin tarvittaessa. Melontaturvallisuuden neuvottelukunta on Suomen Kanoottiliitto ry:n esityksestä antanut  ohjeen melonnan turvallisuudesta 24.4.2002. Turvaohjetta on tarkennettu Suomen Melontakouluttajat ry:n esityksestä 9.11.2012.
Aiheesta muualla

Wikimedia Commonsissa on kuvia tai muita tiedostoja aiheesta .
Peltsin melakoulu: Pakarajumppa ja huiliminen kajakissa
Peltsin melakoulu: Rannasta lähteminen huonolla kelillä
Suomen melonta- ja soutuliitto ry
Suomen Melontakouluttajat
Suomen Retkimelojat ry Finlands Långfärdspaddlare rf
Kohina -koskimelonta ry
Melonta.fi
Avokanoottiyhdistys (Arkistoitu – Internet Archive)
Kanoottipoolo.fi
Freestylemelonta.com
Koskimelonta.com
Ratamelonta.net (Arkistoitu – Internet Archive)
Maratonmelonta.net (Arkistoitu – Internet Archive)
Kanoottipurjehdus (Arkistoitu – Internet Archive)
Melontaopas.fi Animoitu melontaopas
Vuosaaren Melontakeskus (Arkistoitu – Internet Archive)
Meloja.fi Melontasivusto ja päijäthämäläinen melontakeskus
Melaveikot - retkimelontaa vuodesta 1934, Helsinki
Stu Hart

Stewart Edward (Stu) Hart CM (3. maaliskuuta 1915 – 16. lokakuuta 2003) oli kanadalainen painija. 1930-luvulla Hart oli kanadalaisen jalkapallon pelaaja ja amatööripainija. Hän oli maansa olympiajoukkueessa, mutta ei päässyt olympialaisiin sodan takia. Hän liittyi laivastoon ja ryhtyi ammattilaispainijaksi. Myöhemmin hänestä tuli painipromoottori.
Stu Hart oli kahdentoista lapsen isä. Seitsemästä pojasta tuli ammattilaispainijoita, joista kuuluisimpia ovat Bret ja Owen sekä lapsenlapsista Nattie Neidhart, Teddy Hart ja Harry Smith.
Mick Abrahams

Michael Timothy "Mick" Abrahams (s. 7. huhtikuuta 1943 Luton) on brittiläinen rockkitaristi. Hän oli Jethro Tullin alkuperäisjäsen, mutta jätti yhtyeen levytettyään sen kanssa debyyttialbumin This Was (1968).
Abrahamsin korvasi Jethro Tullin kokoonpanossa lyhyesti Tony Iommi, sitten vakituisesti Martin Barre.
Abrahams perusti Jethro Tullista lähdettyään Blodwyn Pig -yhtyeen, ja hänellä on sittemmin ollut useita vähemmän tunnettuja projekteja.
Diskografia > Soolo

1971 – Mick Abrahams
1972 – At Last
1975 – Learning to Play Guitar With
1996 – One
1996 – Mick's Back
1997 – Live in Madrid
1999 – This Is
2000 – See My Way
2003 – Live: All Tore Down
2005 – Leaving Home Blues
2008 – This Was
2008 – Times Have Changed
2013 – Hoochie Coochie Man Lost studio album
Diskografia > Mick Abrahams Band

1971 – A Musical Evening with Mick Abrahams
1972 – At Last
1997 – Live In Madrid
2008 – Amongst Vikings
Diskografia > Jethro Tull

1968 – This Was
Diskografia > Blodwyn Pig

1969 – Ahead Rings Out
1970 – Getting to This
1997 – Live at Lafayette (bootleg)
1999 – Live At the Fillmore West: August 3rd, 1970 (bootleg)
1999 – On Air: Rare Singles & Radio Sessions 1969–1989 (bootleg)
2000 – The Basement Tapes
2002 – Live at the Marquee Club London 1974 (Official Bootleg)
2003 – Rough Gems (Official Bootleg No.2)
2012 – Radio Sessions '69 to '71
Diskografia > Reformed Blodwyn Pigs

1993 – Lies
1995 – All Tore Down (Live)
1996 – Pig In The Middle
2000 – See My Way
2004 – All Said and Done
2005 – Pigthology
2011 – Times Have Changed (uudelleenjulkaistu Lies)
Diskografia > This Was Band

2001 – This Is (Live)
Jethro Tull
| --- | --- |
Studioalbumit:   This Was  Stand Up  Benefit  Aqualung  Thick as a Brick  A Passion Play  War Child  Minstrel in the Gallery  Too Old to Rock 'N' Roll: Too Young to Die!  Songs from the Wood  Heavy Horses  Stormwatch  A  Broadsword and the Beast  Under Wraps  Crest of a Knave  Rock Island  Catfish Rising  Roots to Branches  J-Tull Dot Com  The Jethro Tull Christmas Album  The Zealot Gene  RökFlöte 
Livealbumit:   Bursting Out  Live at Hammersmith '84  A Little Light Music  Living with the Past  Nothing Is Easy: Live at the Isle of Wight 1970  Aqualung Live  Live at Montreux 2003 
Kokoelmat:   Living in the Past  M.U. - The Best of Jethro Tull  Repeat - The Best of Jethro Tull - Vol II  A Classic Case  Original Masters  20 Years of Jethro Tull  25 Anniversary Box Set  The Best of Jethro Tull - The Anniversary Collection  Nightcap  The Very Best of Jethro Tull  Essential  The Best of Acoustic Jethro Tull  Jethro Tull Essential 
Videojulkaisut:   Slipstream  20 Years of Jethro Tull  25th Anniversary Video  Living with the Past  A New Day Yesterday  Nothing Is Easy: Live at the Isle of Wight 1970  Live at Montreux 2003  Jack in the Green - Live in Germany 1970-93  Their Fully Authorised Story  Live At Madison Square Garden 1978
Michelle Rodríguez

| Michelle Rodríguez |
| --- | --- |
 Michelle Rodríguez San Diegon Comic-Conissa 2013.
Henkilötiedot
Koko nimi:  Mayte Michelle Rodríguez
Syntynyt: 12. heinäkuuta 1978 (ikä 46) Bexarin piirikunta, Texas, Yhdysvallat
Ammatti:  näyttelijä, DJ
Näyttelijä
Aktiivisena:  2000–
Merkittävät roolit:  Leticia Ortiz (Hurjapäät) Chris Sanchez (S.W.A.T.) Ana Lucia Cortez (Lost) Trudy Chacon (Avatar)
Aiheesta muualla
Viralliset kotisivut
IMDb
Elonet
Mayte Michelle Rodríguez (s. 12. heinäkuuta 1978 Bexarin piirikunta, Texas) on yhdysvaltalainen näyttelijä ja DJ. Hänet tunnetaan muun muassa rooleistaan elokuvissa Hurjapäät, S.W.A.T., Resident Evil, Avatar sekä televisiosarjassa Lost.
Biografia > Nuoruus

Michelle syntyi Bexarin piirikunnassa, Texasissa. Hän on Dominikaanisesta tasavallasta kotoisin olevan Carmen Miladyn (o.s. Pared) ja Rafael Rodríguezin, puertoricolaisen entisen Yhdysvaltain armeijan sotilaan tytär. Michellellä on yhteensä kymmenen sisarpuolta ja sisarusta. Osittain hänet kasvatti hänen uskonnollinen äidinäitinsä, ja hän kuului Jehovan todistajiin. Michellen vanhemmat erosivat vuonna 1986, jolloin Michelle muutti kahdeksanvuotiaana äitinsä kanssa Dominikaaniseen tasavaltaan ja myöhemmin 11-vuotiaana Puerto Ricoon. Myöhemmin hän muutti New Jerseyyn. Michelle jätti high schoolin 17-vuotiaana, kun hänet oli erotettu kuudesta eri koulusta. Hän sai kuitenkin myöhemmin koulunsa loppuun. Michelle kävi vähän aikaa kauppaoppilaitosta, mutta lopetti sen kuitenkin keskittyäkseen näyttelemiseen, tullakseen kirjoittajaksi ja ohjaajaksi.